El REA és un registre totalment telemàtic.
Tant per l'accés al registre com per fer qualsevol tramitació, així com per signar qualsevol sol·licitud és necessari disposar d'un certificat digital de signatura electrònica de nivell de seguretat 3 o superior.
Per una descripció detallada dels procediments telemàtics al REA, veure Com fer els tràmits: Manual d'ús.
La sol·licitud d'inscripció/renovació al REA, que conté la declaració responsable de l'empresari, s'ha de signar mitjançant un certificat digital de signatura electrònica que pugui ser validat pel CatCert del tipus:
Si la sol·licitud se signa amb un certificat digital de persona jurídica de l'empresa sol·licitant o de persona física que inclou representació de l'empresa sol·licitant, no serà necessària cap altra documentació per acreditar la validesa de la signatura.
Tanmateix, si la sol·licitud se signa amb un certificat digital de persona física, s'haurà d'acreditar que aquesta té capacitat per representar l'empresa sol·licitant davant el REA.
Per tant, s'ha d'acompanyar escanejada, segons el cas, la documentació següent:
La informació detallada de les entitats certificadores i els perfils de certificats digitals classificats i reconeguts per CATCert es pot consultar en l' enllaç següent
Podrà consultar l'estat del seu expedient a través de la pàgina web del REA, accedint a l'apartat "Consultar l'expedient" mitjançant el certificat digital de signatura electrònica que es va utilitzar per presentar la sol·licitud.
En aquest portal consta la data en la qual es va presentar la sol·licitud i s'informa de l'estat de tramitació de l'expedient administratiu associat a aquesta sol·licitud.
En aquest portal també es podran fer els tràmits següents:
A la sol·licitud d'inscripció s'ha d'adjuntar escanejada la documentació que acrediti:
A) L'organització de l'empresa en matèria de prevenció, segons el cas:
B) La formació en prevenció de riscos laborals de tot el personal de l'empresa que presta els seus serveis en obres de construcció (nivell directiu i productiu).
* A la pàgina web del REA hi ha models de documents per acreditar l'organització preventiva de l'empresa i la formació en matèria preventiva de tot el personal que treballa en obres de construcció, a l'apartat Documentació a aportar.
La que s'estableixi en el conveni col·lectiu aplicable (programes formatius i continguts específics necessaris en prevenció de riscos laborals per als treballs de cada especialitat), segons disposa l'article 12 del Reial decret 1109/2007, de 24 d'agost, pel qual es desplega la Llei 32/2006, de 18 d'octubre, reguladora de la subcontractació en el sector de la construcció.
Les empreses incloses dins l'àmbit d'aplicació del V Conveni col·lectiu general del sector de la construcció, o bé de l' Acord estatal del sector del metall, han d'acreditar que el seu personal, que presta serveis en obres de construcció, disposa de la formació de segon cicle, configurada per lloc de treball o ofici, de 20 hores de durada (art. 144 a 162 del primer text legal esmentat, i a l'annex III del segon, respectivament).
S'ha d'assenyalar que, si bé el V Conveni col·lectiu general del sector de la construcció estableix que s'ha de disposar d'una formació de nivell inicial o "Aula permanent" de 8 hores de durada, la formació per lloc de treball o ofici de 20 hores també inclou aquesta formació inicial de 8 hores, segons va aclarir l'Acta de la reunió 2/2012 de la comissió paritària del art. 108 del Conveni general del sector de la construcció, de 3 de desembre de 2012.
- Les empreses acollides al Conveni col·lectiu per a les indústries extractives, indústries del vidre, indústries ceràmiques i per a les del comerç exclusivista dels mateixos materials per al 2012 i 2013, han d'acreditar que els treballadors que presten serveis en l'obra de construcció amb oficis d'instal·lador de finestres i vitralls o instal·lador de rètols, disposen de la formació específica de 20 h. de durada (segons estableix l'acord sobre el Reglament de la targeta professional per al treball en obres de construcció -vidre i retolació-).
- Les empreses acollides al IV Conveni col·lectiu estatal de la fusta 2012-2013, han d'acreditar que els treballadors que presten serveis en obres de construcció amb oficis d'instal·lador de fusteria i mobles de fusta i de muntador d'estructures de fusta, disposen de la formació específica de 20 h. de durada (annex IV del conveni referit).
En el cas que el conveni d'aplicació no ho especifiqui, aquesta formació ha de ser teòrica i pràctica, suficient i adequada en matèria preventiva, i centrada en el lloc de treball o funció del treballador.
Aquesta formació ha d'adaptar-se a l'evolució dels riscos i a l'aparició d'altres riscos nous i repetir-se periòdicament si és necessari, d'acord amb el que disposa l'article 19 de la Llei 31/1995 de prevenció de riscos laborals.
El personal que exerceix funcions de direcció ha de tenir una formació en prevenció de riscos laborals específica per integrar la prevenció de riscos laborals en el conjunt de les activitats i decisions de l'empresa, que ha de tenir una durada no inferior a 10 hores i ha d'incloure, com a mínim, els continguts indicats a l'article 12.4 b) del Reial decret 1109/2007, de 24 d'agost.
En aquest supòsit, l'empresa que sol·licita la inscripció pot adjuntar els diferents certificats dels cursos realitzats per cadascun dels treballadors, els quals s'han expedit per qualsevol entitat amb capacitat per acreditar la formació, i que haurien d'obrar en el seu poder.
En el cas que el volum dels arxius dels esmentats certificats de formació (per exemple, certificats de més de 20 treballadors) superin els 4 MB de capacitat, l'empresa sol·licitant pot expedir un certificat on consti que tot el personal, tant a nivell directiu com productiu, que presta serveis en obres de construcció, té la formació necessària en prevenció de riscos laborals d'acord amb el conveni col·lectiu d'aplicació.
També ha d'indicar que els certificats de la formació rebuda pels treballadors obren en el seu poder i a disposició de l'Autoritat Laboral.